Asociaţia de Dezvoltare Intercomunitară pentru servicii
în sectorul de apă şi apă uzată din judeţul Satu Mare

PROIECT DE HOTĂRÂRE
privind aprobarea Caietului de sarcini pentru delegarea gestiunii 
serviciilor publice de alimentare cu apă și de canalizare operatorului regional 
APASERV SATU MARE S.A.


  Adunarea Generală a Asociaţilor, 
  având în vedere:
· Adresa APASERV S.A nr. 19526/18.12.2020, 
· Contractul de delegare a gestiunii serviciilor publice de alimentare cu apă şi de canalizare nr. 12313/19.11.2009 semnat între Asociaţie şi S.C. APASERV Satu Mare S.A.  conform Hotărârii nr.5/2009 a Asociaţiei de Dezvoltare Intercomunitară pentru servicii în sectorul de apă şi apă uzată din judeţul Satu Mare, cu modificările și completările ulterioare
· Decizia Consiliului Director al Asociației nr.1/2021 privind avizarea Caietului de sarcini al serviciului de alimentare cu apă și de canalizare, consolidat și armonizat pentru întreaga Arie a Serviciului din județul Satu Mare,
ținând cont de:
- prevederile art. 22, alin. (4)  din Legea serviciilor comunitare de utilităţi publice nr. 51/2006, republicată, cu modificările şi completările ulterioare, respectiv:
 „Art. 22 (4) Desfăşurarea activităţilor specifice oricărui serviciu de utilităţi publice, indiferent de forma de gestiune aleasă, se realizează pe baza unui regulament al serviciului şi a unui caiet de sarcini, elaborate şi aprobate de autorităţile administraţiei publice locale, în conformitate cu regulamentul-cadru şi cu caietul de sarcini-cadru ale serviciului. În cazul asociaţiilor de dezvoltare intercomunitară având ca scop serviciile de utilităţi publice, regulamentul serviciului şi caietul de sarcini se elaborează în cadrul asociaţiei, se supun avizării autorităţilor administraţiei publice locale ale unităţilor administrativ-teritoriale membre, în condiţiile mandatului prevăzut la art. 10 alin. (5), şi se aprobă de adunarea generală a asociaţiei”.
coroborat cu prevederile art. 10 lit. c) din Legea serviciului de alimentare cu apă şi de canalizare nr.241/2006, republicată, cu modificările și completările ulterioare;
·  Ordinul A.N.R.S.C nr. 88/2007 pentru aprobarea Regulamentului-cadru al serviciului de alimentare cu apă şi de canalizare;
·  Ordinul A.N.R.S.C nr. 89/2007 pentru aprobarea Caietului de sarcini-cadru al serviciului de alimentare cu apa şi de canalizare;
· Ordinul A.N.R.S.C nr. 90/2007 pentru aprobarea Contractului-cadru de furnizare/ prestare a serviciului de alimentare cu apa şi de canalizare;
   luând în considerare hotărârile consiliilor locale membre ale Asociației, semnatare ale Contractului de delegare, privind avizarea Caietului de sarcini al serviciului de alimentare cu apa şi de canalizare,
 ținând cont de prevederile art.5, alin. (2) lit. l), ale art. 21 alin. (1)  din Statutul Asociaţiei,

               în temeiul art.16 alin. (3) lit. f) - din Statutul Asociaţiei,
HOTĂRĂŞTE:
[bookmark: _Hlk64553807]Art.1- Se aprobă Caietul de sarcini al serviciului de alimentare cu apă și de canalizare, consolidat și armonizat pentru întreaga Arie a Serviciului, din județul Satu Mare, în forma prevăzută în anexa la prezenta hotărâre.
                                                             
Art.2- Caietul de sarcini al serviciului de alimentare cu apă și de canalizare, consolidat și armonizat pentru întreaga Arie a Serviciului, din județul Satu Mare aprobat la art.1 din prezenta hotărâre se constituie ca anexă la Contractul de delegare a gestiunii serviciilor publice de alimentare și de canalizare nr. 12313/19.11.2009, cu modificările și completările ulterioare. 

Art.3- Prezenta hotărâre se comunică cu membri Asociaţiei de Dezvoltare Intercomunitară pentru servicii în sectorul de apă şi apă uzată din judeţul Satu Mare, pentru îndeplinirea procedurii prevăzută la art. 21, alin. 2, din Statutul Asociaţiei, şi cu Operatorului regional APASERV Satu Mare S.A. 
                                                                                                                                                                                                                                                         Satu Mare, la___________/2021



PREŞEDINTE,                                                     SECRETAR DE ȘEDINȚĂ ,
                               Pataki Csaba	            

